CELEX: 32018R1095
Language: sk
Date: 2018-07-26 00:00:00
Title: Nariadenie Rady (EÚ) 2018/1095 z 26. júla 2018 o rozdelení rybolovných možností na základe Protokolu, ktorým sa vykonáva Dohoda o partnerstve v sektore rybolovu medzi Európskou úniou a Republikou Pobrežia Slonoviny (2018 – 2024)

3.8.2018   
               
               
                  SK
               
               
                  Úradný vestník Európskej únie
               
               
                  L 197/1
               
            
         NARIADENIE RADY (EÚ) 2018/1095
         z 26. júla 2018
         o rozdelení rybolovných možností na základe Protokolu, ktorým sa vykonáva Dohoda o partnerstve v sektore rybolovu medzi Európskou úniou a Republikou Pobrežia Slonoviny (2018 – 2024)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Rada 17. marca 2008 prijala nariadenie (ES) č. 242/2008 (1), ktorým uzavrela Dohodu o partnerstve v sektore rybolovu medzi Republikou Pobrežia Slonoviny a Európskym spoločenstvom (2) (ďalej len „dohoda“).
                  
               
                     (2)
                  
                  
                     Platnosť posledného protokolu k dohode uplynula 30. júna 2018.
                  
               
                     (3)
                  
                  
                     Komisia rokovala v mene Európskej únie o novom protokole, ktorým sa vykonáva Dohoda (ďalej len „protokol“). Protokol bol parafovaný 16. marca 2018.
                  
               
                     (4)
                  
                  
                     V súlade s rozhodnutím Rady (EÚ) 2018/1069 (3) bol dňa 1. augusta 2018 podpísaný protokol s výhradou jeho uzavretia k neskoršiemu dátumu.
                  
               
                     (5)
                  
                  
                     Rybolovné možnosti by sa mali rozdeliť medzi členské štáty na celé obdobie vykonávania protokolu.
                  
               
                     (6)
                  
                  
                     V článku 12 nariadenia Európskeho parlamentu a Rady (EÚ) 2017/2403 (4) sa stanovuje, že počas konkrétneho roka alebo iného relevantného obdobia vykonávania protokolu k dohode o partnerstve v sektore udržateľného rybolovu s ohľadom na doby platnosti oprávnení na rybolov treba informovať členské štáty v snahe zabezpečiť prípadné prerozdelenie nevyužitých rybolovných možností.
                  
               
                     (7)
                  
                  
                     Protokol sa bude predbežne vykonávať od dátumu jeho podpisu v záujme urýchleného začiatku rybolovných činností plavidiel Únie. Toto nariadenie by sa preto malo uplatňovať od toho istého dátumu,
                  
               PRIJALA TOTO NARIADENIE:
         
            Článok 1
            
               1.   Rybolovné možnosti stanovené podľa protokolu sa prerozdeľujú medzi členské štáty takto:
               
                           a)
                        
                        
                           plavidlá na lov tuniakov vakovou sieťou:
                           
                                        
                                    
                                    
                                       Španielsko: 16 plavidiel
                                    
                                 
                                        
                                    
                                    
                                       Francúzsko: 12 plavidiel
                                    
                                 
                     
                           b)
                        
                        
                           plavidlá na lov pelagickými lovnými šnúrami:
                           
                                        
                                    
                                    
                                       Španielsko: 6 plavidiel
                                    
                                 
                                        
                                    
                                    
                                       Portugalsko: 2 plavidlá
                                    
                                 
                     
            
               2.   Nariadenie (EÚ) 2017/2403 sa uplatňuje bez toho, aby bola dotknutá dohoda a protokol.
            
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. augusta 2018.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. júla 2018
            
               
                  Za Radu
               
               
                  predseda
               
               G. BLÜMEL
            
         
         
            (1)  Nariadenie Rady (ES) č. 242/2008 zo 17. marca 2008 o uzavretí Dohody o partnerstve v sektore rybolovu medzi Európskym spoločenstvom na jednej strane a Republikou Pobrežia Slonoviny na strane druhej (Ú. v. EÚ L 75, 18.3.2008, s. 51).
         
            (2)  Ú. v. EÚ L 48, 22.2.2008, s. 41.
         
            (3)  Rozhodnutie Rady (EÚ) 2018/1069 z 26. júla 2018 o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v sektore rybolovu medziEurópskou úniou a Republikou Pobrežia Slonoviny (2018 – 2024) (Ú. v. EÚ L 194, 31.7.2018, s. 1).
         
            (4)  Nariadenie Európskeho parlamentu a Rady (EÚ) 2017/2403 z 12. decembra 2017 o udržateľnom riadení vonkajších rybárskych flotíl, ktorým sa zrušuje nariadenie Rady (ES) č. 1006/2008 (Ú. v. EÚ L 347, 28.12.2017, s. 81).